16 Ruthe o ile a batamela ka go khukhuna, pelo ya gagwe e kibakiba ka lebelo le legolo. O ile a lemoga gore monna yoo o be a ile ka boroko. Ka gona go etša ge Naomi a be a boletše, o ile a ya dinaong tša gagwe, a mo apola dinaong gomme a robala moo, ke moka a leta. Nako e ile ya feta. Ruthe o swanetše go ba a ile a fela pelo. Mafelelong, mo e ka bago bošegogare, Boase o ile a thoma go šikinyega. A thothomela ka baka la phefo, o ile a okamela dinaong, mohlomongwe e le gore a di apeše gape. Eupša o ile a lemoga gore go be go na le motho moo. Pego e balega ka gore: “A bona mosadi a robetše dinaong tša gagwe!”—Ruthe 3:8. Lelokelelo la dibidio tše tša bana tšeo re di thabetšego ka mengwaga e mebedi, e bile sehlogo seo se latetšego lenaneong la seboka se. Sa pele, Ngwanabo rena Sanderson o ile a bapala bidio yeo e hlalosago tsela yeo bana go tšwa dikarolong tše fapanego tša lefase ba ikwago ka yona ka dibidio tše. Bao ba bego ba theeditše lenaneo ba ile ba kgongwa kudu ke mantšu a ditebogo ao a tšwago dipelong tša bana ba le kamoo ba thabišwago ke seo ba ithutago sona dibidiong tše.